cyanic-selkie/wikianc huggingface dataset:
பெங்களூரின் வரலாறு
உடையார்களும் பிரித்தானிய கிழக்கிந்திய நிறுவனமும்
மைசூர் மாநிலத்தின் 'குடியிருப்பு' முதலில் 1799 இல் மைசூரில் நிறுவப்பட்டது. பின்னர் 1804 ஆம் ஆண்டில் பெங்களூருக்கு மாற்றப்பட்டது. இது 1843 இல் ஒழிக்கப்பட்டது, 1881 இல் பெங்களூரில் புத்துயிர் பெறப்பட்டது. இறுதியாக 1947 இல் ஆங்கிலேயர்களின் வெளியேற்றத்துடன் மூடப்பட்டது.
1799 இல் திப்பு சுல்தானின் வீழ்ச்சிக்குப் பிறகு ஸ்ரீரங்கப்பட்டணத்தில் முதன்முதலில் நிறுத்தப்பட்ட ஆங்கிலேயத் துருப்புக்கள் பின்னர் 1809 இல் பெங்களூர் பொது மற்றும் இராணுவ நிலையத்திற்கு மாற்றப்பட்டன. thumb|மத்திய நூலகம்
1898 இன் பிளேக்-நெருக்கடி
பெங்களூர் நகரம் 1898-இல் பிளேக் கொள்ளைநோயால் பாதிக்கப்பட்டது. கொள்ளைநோய் ஒரு பெரிய எண்ணிக்கையில் பரவியது. இந்த நேரத்தில் மாரியம்மன் தெய்வத்திற்கு அர்ப்பணிக்கப்பட்ட பல கோயில்கள் கட்டப்பட்டன. இந்த தொற்றுநோயால் ஏற்பட்ட நெருக்கடி பெங்களூருவின் முன்னேற்றம் மற்றும் சுகாதாரத்தை ஊக்குவித்தது. இதையொட்டி, சுகாதாரம் மற்றும் சுகாதார வசதிகள் மேம்படுத்தப்பட்டதன் மூலம் பெங்களூருவை நவீனமயமாக்க உதவியது.
பிளேக் எதிர்ப்பு நடவடிக்கைகளை ஒருங்கிணைக்க தொலைபேசி இணைப்புகள் அமைக்கப்பட்டன. முறையான சுகாதார வசதிகளுடன் புதிய வீடுகள் கட்டுவதற்கான விதிமுறைகள் நடைமுறைக்கு வந்தன. 1898-இல் ஒரு சுகாதார அதிகாரி நியமிக்கப்பட்டார். சிறந்த ஒருங்கிணைப்புக்காக நகரம் நான்கு பகுதிகளாகப் பிரிக்கப்பட்டது. விக்டோரியா மருத்துவமனை 1900 -இல் பிரித்தானிய இந்தியாவின் தலைமை ஆளுரரான கர்சன் பிரபு அவர்களால் திறக்கப்பட்டது.
1900கள்
பெங்களூர் 1906 ஆம் ஆண்டில், சிவசமுத்திரத்தில் அமைந்துள்ள நீர்மின் நிலையத்தால் வழங்கப்பட்ட மின்சாரம் பெற்ற ஆசியாவின் முதல் நகரமானது. ஆனாலும் 1898 ஆம் ஆண்டே கொல்கத்தாவில் அப்போதைய பெங்கால் வங்கிக்கு முதல் மின்சாரம் வழங்கப்பட்டதால், இந்த தகவல் சர்ச்சைக்குரியது.
பசவனகுடி (பசவண்ணா கோயில் அல்லது சுங்கேனஹள்ளி கிராமத்தில் உள்ள காளைக் கோயில் ) மற்றும் மல்லேசுவரம் (பழைய மல்லாபுரா கிராமத்தில் உள்ள காடு மல்லேசுவரர் கோயிலின் பெயரால் அழைக்கப்படுகிறது) ஆகியவை இந்த காலத்தில் உருவாக்கப்பட்டன. கலாசிபாளையம் (பழைய கோட்டைக்கு அருகில்) மற்றும் காந்திநகர் 1921-1931 க்கு இடையில் உருவாக்கப்பட்டன.
1927 ஆம் ஆண்டு நான்காம் கிருட்டிணராச உடையார் ஆட்சியின் வெள்ளி விழா கொண்டாட்டங்களுடன் பெங்களூரின் புகழ் இந்தியாவின் தோட்ட நகரமாகத் தொடங்கியது. நகரத்தை மேம்படுத்த பூங்காக்கள், பொது கட்டிடங்கள் மற்றும் மருத்துவமனைகள் போன்ற பல திட்டங்கள் நிறுவப்பட்டன. எனவே, தென்னிந்தியத்தைச் சுற்றியுள்ள தென்னிந்தியப் பகுதிகளைச் சேர்ந்த மக்களுக்குப் பாரம்பரியமாக பெங்களூர் தங்கும் இடமாக விளங்கியது. இன்றும், நகர நிர்வாகம் பல பூங்காக்களை பராமரிக்கிறது. கப்பன் பூங்கா, லால் பாக் போன்றவை இரண்டு எடுத்துக்காட்டுகளாகும்.
இந்திய சுதந்திரம் (1947)
குமார பூங்கா 1947 ஆம் ஆண்டிலும், ஜெயநகர் 1948 ஆம் ஆண்டிலும் நிறுவப்பட்டது. 1960கள் மற்றும் 1970களில் பெங்களூர் அரண்மனையின் முன்னாள் தோட்டங்களில் ஒரு உயரடுக்கு சுற்றுப்புறம் உருவாக்கப்பட்டது. "அரண்மனை பழத்தோட்டங்கள்" என்று அறியப்படும் இது இப்போது சதாசிவநகர் என்று அழைக்கப்படுகிறது. இப்பகுதி இப்போது பெங்களூர் சமூகத்தின் பல செல்வந்தர்கள், பிரபலங்கள் மற்றும் அரசியல்வாதிகளின் தாயகமாக உள்ளது.
2011 இல் 8.5 மில்லியன் மக்கள்தொகையுடன், பெங்களூர் இப்போது இந்தியாவில் நான்காவது அதிக மக்கள்தொகை கொண்ட நகரமாகவும், உலகின் 28 வது அதிக மக்கள்தொகை கொண்ட நகரமாகவும் உள்ளது. 1991-2001 க்கு இடையில் புது தில்லிக்குப் பிறகு பெங்களூர் வேகமாக வளர்ந்து வரும் இந்தியப் பெருநகரமாகும்.
பெங்களூரு
2005 ஆம் ஆண்டில், பெங்களூரை பெங்களூரு என்று பெயர் மாற்றும் திட்டத்தை ஏற்றுக்கொண்டதாக கர்நாடக அரசு அறிவித்தது. 2006 ஆம் ஆண்டில், பெரிய பெங்களூர் மாநகரப் பேரவை (பிபிஎம்பி), நகராட்சி, முன்மொழியப்பட்ட பெயர் மாற்றத்தை செயல்படுத்த ஒரு தீர்மானத்தை நிறைவேற்றியது. இருப்பினும், மத்திய உள்துறை அமைச்சகத்திடம் இருந்து அனுமதி பெறுவதில் தாமதம் ஏற்பட்டதால், இந்த செயல்முறை நிறுத்தப்பட்டது. 2014ல் பெங்களூரு என பெயரை மாற்ற மத்திய அமைச்சகம் ஒப்புதல் அளித்தது.
குறிப்புகள்
பகுப்பு:கர்நாடக வரலாறு பகுப்பு:பெங்களூர்
மகாபத்ம நந்தன்
மகாபத்ம நந்தன் (Mahapadma Nand) (கிமு 400 – 329) வட இந்தியாவின் நந்த வம்சத்தின் முதல் பேரரசர் ஆவார். இவரது தந்தை மகாநந்தி சிசுநாக வம்சத்தின் இறுதிப் பேரரசர் ஆவார். மகாநந்தியின் மறைவிற்குப் பின், மகாபத்ம நந்தன், தனது சகோதரர்களை வீழ்த்தி, நந்தர் வம்சத்தை நிறுவி அதன் முதல் பேரரசன் ஆனார்.
இந்து சமய புராணங்கள் மகாபத்ம நந்தனை, சத்திரியர்களைக் கொன்றழிப்பவன் என்று கூறுகிறது. மகாபத்ம நந்தன் பாஞ்சாலம், காசி நாடு, கோசல நாடு, ஹேஹேய நாடு, கலிங்க நாடு, அஸ்மகம், சூரசேனம், மிதிலை போன்ற மகாஜனபத நாடுகளை வென்று வட இந்தியாவில் நந்தப் பேரரசை விரிவுபடுத்தினான். {{sfn|Raychaudhuri|Mukherjee|1996|pp=270-271}
மன்னர் மகாநந்திக்கும், சூத்திர குலப்பெண்னிற்கும் பிறந்தவரே மகாபத்ம நந்தன் என வரலாற்று ஆய்வாளர்கள் கருதுகின்றனர். }}
மேற்கோள்கள்
பகுப்பு:இந்தியப் பேரரசர்கள் *
கோவிலூர், ஒரத்தநாடு வட்டம்
கோவிலூர் என்பது இந்தியாவின் தமிழ்நாடு மாநிலத்தில் அமைந்துள்ள தஞ்சாவூர் மாவட்டத்தில் ஒரத்தநாடு வட்டத்திற்கு உட்பட்ட கிராமம்.
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு ஒரத்தநாடு சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
அல்டோஸ்டீரோன்
அல்டோஸ்டீரோன் (Aldosterone) என்னும் இஸ்டீராய்டு இயக்குநீர் கனிமக் கார்ட்டிக்காய்டுக் குடும்பத்தைச் சேர்ந்ததாகும். இது, அண்ணீரகச் சுரப்பியிலுள்ள அட்ரீனல் புறணியின் வெளிப்புறப் பகுதியிலிருந்து உருவாகிறது. அல்டோஸ்டீரோன் முதன்மையாக சிறுநீரகத்தியின் சேய்மையிலுள்ள நுண்குழல்கள், சேகரிக்கும் நாளங்கள் ஆகியவற்றின் மீது செயலாற்றியும், சிறுநீரகங்களில் அயனிகளையும், நீரையும் வேகமாக மீளுறிஞ்சுவதைத் தூண்டுவதன் மூலமாகவும், சோடியம் அயனிகளைப் பாதுகாத்தும், பொட்டாசியம் அயனிகளைச் சுரந்தும், அதிகமாக நீரைத் தக்கவைத்துக் கொண்டும், இரத்த அழுத்தத்தை அதிகரித்தும், இரத்த அழுத்தத்தைக் கட்டுப்பாட்டில் வைப்பதில் முக்கியமானப் பங்காற்றுகிறது. கட்டுப்பாடற்ற நிலையில் நோயைத் தூண்டக்கூடிய அல்டோஸ்டீரோன் இதயக்குழலிய, சிறுநீரக நோய்கள் உருவாவதிலும், விருத்தியடைவதிலும் பங்கேற்கிறது. இதயச் சுரப்பான இதயியச் சோடியச்சிறுநீர்மைப் புரதக்கூறு செயற்பாட்டிற்கு எதிராக அல்டோஸ்டீரோன் செயல்படுகின்றது.
மேற்கோள்கள்
பகுப்பு:உடலியங்கியல் பகுப்பு:இயக்குநீர்
முத்துராமலிங்கம் (திரைப்படம்)
முத்துராமலிங்கம்(Muthuramalingam) ஒரு 2017 ஆம் ஆண்டில் வெளியான தமிழ் மொழி அதிரடித் திரைப்படம் ஆகும். இத்திரைப்படம் ராஜதுரை என்பவரால் எழுதி இயக்கப்பட்டுள்ளது. இத்திரைப்படத்தில் கௌதம் கார்த்திக் மற்றும் பிரியா ஆனந்து ஆகியோர் முக்கிய கதாபாத்திரங்களில் நடித்துள்ளனர். நெப்போலியனும் கதையை நகர்த்திச் செல்லக்கூடிய முக்கிய துணைப்பாத்திரத்தில் நடித்துள்ளார். இத்திரைப்படத்தின் பாடல்கள் மற்றும் பின்னணி இசை இளையராஜாவால் அமைக்கப்பட்டுள்ளது. பாடல்கள் பஞ்சு அருணாச்சலத்தால் எழுதப்பட்டுள்ளன. இத்திரைப்படம் 24 பிப்ரவரி 2017 இல் திரைக்கு வந்தது.
தயாரிப்பு
இத்திரைப்படம் குறித்து 1 ஜனவரி 2016 இல் கௌதம் கார்த்திக் இயக்குநர் ராஜதுரையுடன் இணைந்து பணிபுரியப்போவதாகத் தெரிவித்து செய்திக்குறிப்புடன் அறிவிக்கப்பட்டது. பஞ்சு அருணாச்சலம், தனது இறப்புக்கு முன்னதாக இத்திரைப்படத்தின் பாடல்களுக்காக திரைத்துறையில் நீண்ட ஓய்விற்குப் பின் 21 ஆண்டுகள் கழித்து இளையராஜாவுடன் இணைந்துள்ளார். ஜனவரி மாதத்தின் மத்தியில், கேத்ரின் திரேசா முன்னணி கதாபாத்திரத்தில் நடிக்க ஒப்பந்தமானார். மேலும், பிரபு, சுமன் மற்றும் விவேக் ஆகியோரும் துணை கதாபாத்திரங்களில் நடிக்க ஒப்பந்தமாயினர். கேத்ரின் திரேசாவுக்குப் பதிலாக பிரியா ஆனந்தும், பிரபுவுக்குப் பதிலாக காரத்திக்கும் ஒப்பந்தமாயினர். ஒரு சில மாதங்களுக்குப் பிறகு, கார்த்திக்கின் கால் காயம் காரணமாக, கார்த்திக்குக்குப் பதிலாக நெப்போலியன் ஒப்பந்தமானார். முன்னதாக, நெப்போலியன் அமெரிக்காவின் டென்னிசி மாகாணத்தில் உள்ள நாஷ்வில்லில் வசித்து வருகிறார். இத்திரைப்படத்தின் மூலம் தமிழ்த்திரையுலகத்திற்குத் திரும்பும் இவர் தனது விடுமுறைக்காலத்தில் இந்தியா வரும்போது 22 நாட்கள் நடிப்பதற்கு இசைந்துள்ளார். பிரியா ஆனந்து தான் ஒரு பள்ளி செல்லும் பெண்ணாக நடித்துள்ளதாகவும், விவேக் காவல் அலுவலர் பாத்திரத்தில் நகைச்சுவை செய்திருப்பதாகவும் தெரிவித்துள்ளார். இத்திரைப்படத்தில் கௌதம் கார்த்திக் தனது பாத்திரத்திற்காக சிலம்பம் கற்றுக் கொள்ளும் காட்சிகள் சங்கரன்கோவில், குற்றால் போன்ற இடங்களில் படம் பிடிக்கப்பட்டுள்ளன. இத்திரைப்படத்திற்கான படப்பிடிப்பு தொடங்கும் முன்பாக “கிச்சாஸ் காளி என்ற சண்டைப்பயிற்சியாளரிடம் கௌதம் சிலம்ப பயிற்சி வகுப்புகளில் கலந்து கொண்டுள்ளார். இத்திரைப்படம் ஜூலை 2016 படப்பிடிப்புகள் முடிந்து மற்றுமொரு குறுகிய கால வேலைகள் சென்னையில் உள்ள அரங்கம் ஒன்றில் வைத்து நடைபெற்று முடிக்கப்பட்டது.
வெளியீடு
இத்திரைப்படம் 2017 ஆம் ஆண்டு பிப்ரவரி 24 ஆம் நாள் வெளியிடப்பட்டது. தி டைம்ஸ் ஆஃப் இந்தியா விமர்சனத்தில் இத்திரைப்படம் பெருத்த ஏமாற்றத்தை அளித்திருப்பதாகவும், உச்சகாட்சியை நெருங்க, நெருங்க, நாடகத்தனமான சோகக்காட்சிகளைக் கொண்டிருந்ததுாகவும், கதாநாயகன் மற்றும் வில்லன் குடும்பங்களுக்கிடையேயான பார்த்துப்பார்த்து சலித்துப்போன எதிரெதிரான மோதல்கள் பொறுமையைச் சோதிப்பதாக இருப்பதாகவும், ஒரு வேளை படம் 20-30 ஆண்டுகளுக்கு முன்னதாக வெளியாகியிருந்தால் வெற்றி பெற்றிருக்கலாம் எனவும் தெரிவித்திருந்தது. தி நியூ இந்தியன் எக்சுபிரசு நல்ல முன்பாதித் திரைக்கதையானது பின்பாதியில் வரும் பொருத்தமற்ற திருப்பங்கள் மற்றும் வன்முறைகளால் வீணடிக்கப்பட்டு விட்டதாகத் தெரிவித்துள்ளது. இத்திரைப்படத்தில் வெளிப்படுத்தப்பட்டுள்ள சில உணர்வுகள், தமிழ் தேசியவாதம் தலைதுாக்கியுள்ள இக்காலகட்டத்தில் மிகவும் ஆபத்தை விளைவிக்கக்கூடியன என்றும் தெரிவிக்கப்பட்டுள்ளது. இந்தியாகில்ட்ஸ் ராஜதுரையின் இயக்கம் திரைக்கதையின் போக்கை இழுத்துப் பிடிக்கக்கூடிய வலிமை இல்லாமல் கலகலத்துப் போய் விட்டதாகவும், ஒருவேளை எண்பதுகளில் படம் வெளிவந்திருந்தால் நன்றாக வந்திருக்கலாம் எனவும் கூறி முடித்துக்கொண்டனர்.
மேற்கோள்கள்
பகுப்பு:2017 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:விவேக் நடித்த திரைப்படங்கள் பகுப்பு:சிங்கமுத்து நடித்த திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள்
ஆவியர்
இவர்களது அரசன் ஆவிக்கோ, ஆவியர் பெருமகன் என்றெல்லாம் குறிப்பிடப்படுகிறான். முருகன் நற்பேர் ஆவி என்பவன் இவர்களில் குறிப்பிடத் தக்கவன். வையாவி என்பது இம்மக்கள் வாழ்ந்த மற்றொரு பகுதி. இப்பகுதி அரசன் வையாவிக்கோ என்றும், வையாவிக்கோமான் என்றும் குறிப்பிடப்படுகின்றனர். வையாவிக்கோப் பெரும்பேகன் வேளாவிக்கோமான் பதுமன் ஆகியோர் இப்பகுதியை ஆண்ட மன்னர்களில் குறிப்பிடத் தக்கவர்கள்.
தேவி என்னும் சொல்லைச் சங்கப் பாடல்களைத் தொகுத்தவர்கள் அரசன் மகள் இளவரசியைக் குறிக்கும் வகையில் இங்கு பயன்படுத்தியுள்ளனர். இச்சொல்லை மனைவியைக் குறிக்கப் பயன்படுத்தும்போது பூதபாண்டியன் தேவி பெருங்கோப்பெண்டு என்று விளங்கும் வகையில் குறிப்பிட்டுள்ளனர். கோப்பெருந்தேவி என்று பாண்டியன் மனைவியைச் சிலப்பதிகாரம் குறிப்பிடுகிறது.
அடிக்குறிப்பு
பகுப்பு:சங்க காலச் சமூகம் *
லாத்தேஹார் மாவட்டம்
லாத்தேஹார் மாவட்டம், ஜார்க்கண்டின் மாவட்டங்களில் ஒன்று. இதன் தலைமையகம் லாத்தேஹார் என்னும் ஊரில் அமைந்துள்ளது.
உட்பிரிவுகள்
இது ஜார்க்கண்டின் சட்டமன்றத்துக்கு மனிக்கா, லத்தேஹார் ஆகிய தொகுதிகளில் சேர்க்கப்பட்டுள்ளது.
இந்த மாவட்டம் சத்ரா மக்களவைத் தொகுதியின் எல்லைக்குள் உள்ளது.
இணைப்புகள்
பகுப்பு:ஜார்க்கண்டின் மாவட்டங்கள்
உலிபுரம்
உலிபுரம் (Ulipuram) இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில்  கங்கவல்லி வட்டத்தில் இருக்கும்  ஒரு கிராமம் ஆகும். இந்த ஊராட்சி தம்மம்பட்டி தேர்வுநிலை பேரூராட்சி அருகில் 5 கீ.மீ தொலைவில் உள்ளது. இக்கிராமத்தின் மையப்பகுதியில் மாரியம்மன் கோவில் உள்ளது.
தொழில்
இக்கிராமத்தில், விவசாயம், ஆடு, மாடு வளர்ப்பு ஆகியவை முக்கியத் தொழிலாகும். அரிசி, கரும்பு, மஞ்சள், மரவள்ளிக்கிழங்கு, வாழை மற்றும் சோளம் போன்ற முக்கிய பயிர்கள் இங்கு பயிரிடப்படுகிறது.
மேற்கோள்கள்
பகுப்பு:சேலம் மாவட்டத்திலுள்ள கிராமங்கள்
திண்ணக்கோணம் கலிங்கடி கருப்பு கோயில்
திண்ணக்கோணம் கலிங்கடி கருப்பு கோயில் தமிழ்நாட்டில் திருச்சிராப்பள்ளி மாவட்டம், திண்ணக்கோணம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
முகுல் ராய்
முகுல் ராய்  (Mukul Roy, Mকুল রায়; பிறப்பு 17 ஏப்ரல் 1954) இந்திய அரசியல்வாதியும் மேற்கு வங்கத்திலிருந்து மாநிலங்களவைக்குத் தெரிந்தெடுக்கப்பட்டுள்ள நாடாளுமன்ற உறுப்பினருமாவார். அனைத்திந்திய திரிணமுல் காங்கிரசின் பொதுச் செயலாளரும் ஆவார். தற்போதைய நடுவண் அமைச்சில் இரயில்வேத்துறை அமைச்சராக மார்ச்சு 20 அன்று பொறுப்பேற்றுள்ளார். இதற்கு முன்பாக இரயில்வேத்துறையின் இணை அமைச்சராகவும் கப்பல்துறை இணை அமைச்சராகவும் பணியாற்றி உள்ளார். 2021-இல் பாரதிய ஜனதா கட்சியின் சார்பாக 2021 மேற்கு வங்காள சட்டமன்றத் தேர்தலில் சட்டமன்ற உறுப்பினராக தேர்ந்தெடுக்கப்பட்ட முகுல் ராய் பொதுக் கணக்குக் குழு தலைவராக செயல்பட்டார். பின்னர் சூலை 2021-இல் அப்பதவியிலிருந்து விலகினார். பின்னர் பாரதிய ஜனதா கட்சியிலிருந்து விலகி திரிணாமுல் காங்கிரஸ் கட்சியில் இணைந்தார்.
சாரதா நிதி நிறுவன மோசடி வழக்கில் முகுல் ராய் இந்திய அரசின் புலனாய்வு அமைப்பால் குற்றம் சாட்டப்பட்டவர்.
மேற்கோள்கள்
பகுப்பு:இந்திய இரயில்வே அமைச்சர்கள் பகுப்பு:மேற்கு வங்காள அரசியல்வாதிகள் பகுப்பு:இந்திய அரசியல்வாதிகள் பகுப்பு:16வது மக்களவை உறுப்பினர்கள் பகுப்பு:1954 பிறப்புகள் பகுப்பு:அகில இந்திய திரிணாமுல் காங்கிரசு அரசியல்வாதிகள் பகுப்பு:வாழும் நபர்கள்
வாலடுப்பு
வாலடுப்பு (Valaduppu), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், அரூரில் இருந்து 4 கிலோ மீட்டர் தொலைவிலும், மாநில தலைநகரான சென்னையிலிருந்து 253 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'54.3"N 78°31'14.2"E ஆகும்.
மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 37 குடும்பங்களும் 121 மக்களும் வசிக்கின்றனர். இதில் 62 ஆண்களும் 59 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 	49.6 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
வனவிலங்குகள் காப்பகம்
வனவிலங்குகள் காப்பகம் என்பது, தாவரங்கள், வன விலங்குகளின் பாதுகாப்புக்காகக் குறித்து ஒதுக்கிய ஒரு புவிப் பரப்பைக் குறிக்கும். இவற்றை விலங்குகள் சரணாலயம் என்றும் அழைப்பதுண்டு. இவை பொதுவாக அரசின் சட்டங்களால் உருவாக்கப்படுவன ஆகும். இங்கு வனத்துறை அலுவலர்களின் அனுமதியின்றி எந்தவொரு விலங்கையும் பிடிக்கவோ, கொல்லவோ தடை செய்யப்பட்டுள்ளது.
வன விலங்கு பாதுகாப்பு
இப்பகுதிக்குள் வாழும் விலங்குகள் வேட்டை யாடல் முதலிய மனித நடவடிக்கைகளில் இருந்து பாதுகாக்கப்படுகின்றன. அழிந்துவரும் விலங்குகளைக் காப்பதற்காகவும் சிறப்புக் காப்பகங்கள் அமைக்கப்படுவது உண்டு.
மனிதன் தனது சொந்த தேவைகளுக்காக விலங்குகளை அழிப்பதில் முனைந்து பல அபூர்வ விலங்குகளையும் உயிரினங்களையும் அவற்றின் சுவடுகள் தெரியாதபடி அழித்து விடுகிறான். பெருமைக்காகவும் விலங்குப் பொருள்களான தந்தம், தோல், இறைச்சி, பற்கள், தேன், அரக்கு, பட்டு போன்றவற்றை விற்பனை செய்யவும் வேட்டையாடினர்.
மென்மயிர் தோலுக்காக எலிகளும் நீர் நாய்களும் வேட்டையாடப் படுகின்றன. தோலுக்காக பலவகை மான்கள் பாம்புகள், புலிகள் போன்றவை வேட்டையாடப்படுகின்றன. கஸ்தூரிக்காக கஸ்தூரி மான்களும்,தந்தத்திற்காக ஆண் யானைகளும், மருந்திற்காக முதலைகள், கருமந்திகள் போன்றவையும் வேட்டையாடபபடுகின்றன. சிங்கம், காட்டுக் கழுதை, பாக்டீரிய ஒட்டகம், காட்டெருமை, கடமா(யாக்), சிறுத்தைப் புலி போன்றவையும் வேட்டையாடப்படுகின்றன.
அழிவை நோக்கியுள்ள உயிரினங்கள்
கடந்த 2000 ஆண்டுகளில் 106 விலங்கினங்களும் 140 பறவையினங்களும் அழிந்துள்ளன. தற்போதைய கணக்கெடுப்பின் படி மேலும் சுமார் 300 இனங்கள் அழிவின் வாயிலில் உள்ளன.
பெங்குவின், புள்ளிமான், கஸ்தூரி மான், ஒற்றைக்கொம்பு காண்டாமிருகம், யானை சிங்கம், கரடி, புலி, காட்டெருமை, முதலை, பாம்பு, மயில், சிங்கவால் குரங்கு, பறக்கும் அணில் போன்றவற்றில் சில சிற்றினங்கள்(Species) அடியோடு அற்றுப் போகும் நிலையில் உள்ளன.
வனவிலங்கு பாதுகாப்பின் முக்கியத்துவம்
அருகிவரும் சில அபூர்வ இனங்கள் அழிவிலிருந்து மீண்டும் புத்துயிர் பெறுகின்றன.
பாதுகாப்புச் சட்டம்
உலகிலேயே வனவிலங்கு பாதுகாப்புச் சட்டத்தை முதன் முதலில் ஏற்படுத்திய நாடு இந்தியா தான். 1887-ல் இந்தியாவில் வனவிலங்கு பாதுகாப்புச் சட்டம் உருவாயிற்று. சர்வதேச ஆராய்ச்சியாளர்கள் விலங்குகள் வாழ ஒவ்வொரு நாட்டிலும் உள்ள மொத்தக் காட்டுப் பகுதியில் 8% ஒதுக்கப்பட வேண்டும் எனக் கூறியுள்ளனர். ஆண்டு தோறும் அக்டோபர் முதல் வாரம் வன உயிரினப் பாதுகாப்பு வாரமாகக் கொண்டாடப்பட்டு வருகிறது.
பகுப்பு:வனவிலங்குகள் காப்பகங்கள்
நோக்கியா ஆஷா 308
நோக்கியா ஆஷா 308, 2012 ஆம் ஆண்டு அக்டோபர் மாதம் வெளியான தொடுதிரை வசதி கொண்ட கைபேசியாகும். நோக்கியாவின் தயாரிப்பான இது, நோக்கியா ஆஷா 305 கைபேசியின் அடுத்த பதிப்பு ஆகும்.
மேற்கோள்கள்
http://www.gsmarena.com/nokia_asha_308-5010.php
சுதந்திர நினைவு நூதனசாலை
சுதந்திர நினைவு நூதனசாலை அல்லது சுதந்திர நினைவு அருங்காட்சியகம் என்பது கொழும்பு கறுவாத் தோட்டத்தில் அமைந்துள்ள சுதந்திர சதுக்கத்தின் அடித்தளத்தில் அமைந்துள்ள நூதனசாலை ஆகும். இது தேசிய நூதனசாலைத் திணைக்களத்தினால் பராமரிக்கப்படுகிறது.
இந்த நூதனசாலை பிரித்தானிய ஆட்சியிலிருந்து விடுபட பங்களிப்புச் செய்யத தேசிய வீரர்களை கௌரவிப்பதை நோக்காகக் கொண்டு உருவாக்கப்பட்டது. இங்கு சுதந்திரத்திற்காக செயற்பட்ட அரசியல் தலைவர்கள், மதத்தலைவர்கள், தேசாபிமனி ஆகியோரின் மார்பளவு சிலைகளையும், தகவல்களையும் கொண்ட தொடரமைப்பு காணப்படுகிறது.
வெளி இணைப்புகள்
பகுப்பு:இலங்கையின் அருங்காட்சியகங்கள் பகுப்பு:கொழும்பிலுள்ள கட்டடங்களும் கட்டமைப்புக்களும்
ஆப்பிரிக்கத் தூக்கணாங்குருவி
ஆப்பிரிக்கத் தூக்கணாங்குருவி (Quelea) என்பது சிறிய பசரின் இன பறவையாகும். இது கூடு நெய்யும் "புளோசிடே" குடும்பத்தைத் சேர்ந்த ஆப்பிரிக்கா பிரதேசத்திற்குட்பட்ட பறவையாகும். இவை அளவில் சிறியதும் வீட்டுக்குருவி போன்று கூட்டமாக வாழும், தாவர விதைகளை உண்ணபதற்கேற்ற அலகினைக் கொண்ட பறவைகள். ஆப்பிரிக்கத் தூக்கணாங்குருவிகள் பரந்த பிரதேசத்தில் நாடோடியாக வாழக்கூடியவை. செவ்வலகு ஆப்பிரிக்கத் தூக்கணாங்குருவி உலகிலுள்ள அதிக எண்ணிக்கையான பறவை எனப்படுகிறது.
வகைபாட்டியல்
இவற்றில் மூன்று வகைகள் காணப்படுகின்றன:
உசாத்துணை
பகுப்பு:தூக்கணாங்குருவி
அந்தமான் பச்சைப் புறா
அந்தமான் பச்சைப் புறா (Andaman green pigeon) தெரெரான் குளோராப்டெரசு) என்பது தெரெரான் பேரினத்தைச் சேர்ந்த ஒரு புறா ஆகும். இது அந்தமான் நிக்கோபார் தீவுகளில் காணப்படுகிறது. பல வகைப்பாட்டியலாளர் இதனைச் சாம்பல் நெற்றிப் புறா தொகுப்பிருந்து இனம் பிரித்தனர். இது ஜூலை 2014-ல் பன்னாட்டு இயற்கைப் பாதுகாப்புச் சங்கத்தின் செம்பட்டியலில் சேர்க்கப்பட்டது.
நடத்தை
அந்தமான் பச்சைப் புறா பொதுவாக தனித்தனியாகவோ அல்லது சிறு குழுக்களாகவோ காணப்படும். இது வேகமாகவும் நேரடியாகவும் பறக்கக்கூடியது. வழக்கமான அசைவுகளுடன் வேகமாக இறக்களை அசைப்பதை வழக்கமாகக் கொண்டுள்ளது. இந்தப் புறா பலவகையான தாவரங்களின் விதைகளையும் பழங்களையும் உண்ணும். மரத்தில் குச்சிகளைக் கொண்டு கூடு கட்டி, வெள்ளை முட்டைகள் இரண்டு வரை இடுகிறது.
மேற்கோள்கள்
பகுப்பு:பச்சைப் புறாக்கள்
நெக்குந்தி முத்தி பிடாரிசாமி கோயில்
நெக்குந்தி முத்தி பிடாரிசாமி கோயில் தமிழ்நாட்டில் தர்மபுரி மாவட்டம், நெக்குந்தி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேற்கு திமோர்
கிழக்கு திமோருக்கு சொந்தமான பாண்ட் மகாஸ்ஸார் மாவட்டம் இந்தோனேசியாவின் மேற்கு திமோரில் உள்ளது.
16,264 சதுர கிலோ மீட்டர் பரப்பளவு கொண்ட மேற்கு திமோர், கடல் மட்டட்திலிருந்து 2457 மீட்டர் உயரத்த்தில் முடீஸ் மலைச்சிகரம் மற்றும் 1600 மீட்டர் உயரத்தில் அமைந்த லக்கன் மலைச்சிகரம் உள்ளது.
மேற்கு திமோர் தீவின் முக்கிய மொழிகள் தவான், மரே மற்றும் டெத்துன்  ஆகும்.
கிழக்கு திமோர் தனி நாடு கோரி நடந்த கிளர்ச்சிகளில் பாதிக்கப்பட்டவர்கள், 1998-2002 காலகட்டங்களில் மேற்கு திமோரை புகழிடமாக கொண்டனர்.
வரலாறு
கிபி 1520 முதல் இந்தோனேசியாவின் திமோர் உள்ளிட்ட தீவுகளில் நெதர்லாந்து நாட்டினர் வணிக நிறுவனங்களை நிறுவினர். 1640ல் டச்சுக் கிழக்கிந்தியக் கம்பனியினர் திமோர் தீவில் இருந்த போர்த்துகேய வணிகர்களை வெளியேற்றி விட்டு தங்கள் மேலான்மையை நிலைநாட்டினர். கிபி 1799ல் டச்சுக் கிழக்கிந்தியக் கம்பனி கலக்கப்பட்டது. எனவே திமோர் தீவின் நிர்வாகம் இடாச்சுப் பேரரசின் நேரடிக் கட்டுப்பாட்டில் சென்றது.
இறுதியாக மேற்கு திமோர் மற்றும் கிழக்கு திமோருக்கும் இருந்த எல்லைப்பிரச்சனை நெதர்லாந்து மற்றும் போர்த்துகல் நாடுகளுக்கு இடையே 1859 மற்றும் 1893 ஆண்டுகளில் ஏற்பட்ட உடன்படிக்கை மூலம், 1914ம் ஆண்டில் முடிவிற்கு வந்ததது. மேற்கு திமோர், டச்சு நாட்டு முகவரின் கட்டுப்பாட்டில் வந்தது.
சமயங்கள்
மேற்கு திமோர் மக்களில் 56% உரோமன் கத்தோலிக்க சமயத்தையும், 35% சீர்திருத்தத் திருச்சபையையும் மற்றும் 8% இசுலாம் சமயத்தையும் பின்பற்றுகின்றனர். .
பொருளாதாராம்
தீவுப் பகுதியான மேற்கு திமோரில் வேலை வாய்ப்பின்மை 2.39% ஆகவுள்ளது. . 2012 கணக்கெடுப்பின்படி 30%  மக்கள் வறுமைக் கோட்டிற்கு கீழ் உள்ளனர். சோளம், நெல், காபி, பழத்தோட்டம், முக்கிய வேளாண் பயிர்க்ள் ஆகும். சங்தன மரம், தைல மரம், மூங்கில், தேக்கு, ரோஸ் வுட் போன்ற கட்டிடங்கள் மற்றும் தளவாடச் சாமன்களுக்கு பயன்படும் மரங்கள் வளர்க்கப்படுகிறது.
மேற்கோள்கள்
பகுப்பு:இந்தோனேசியாவின் புவியியல் பகுப்பு:இந்தோனேசியாவின் தீவுகள் பகுப்பு:இந்தியப் பெருங்கடலின் தீவுகள்
பிரசெண்டேசன் மகளிர் உயர் நிலைப்பள்ளி, கொடைக்கானல்
பிரசெண்டேசன் கான்வெண்ட் எனப்படும் பிரசெண்டேசன் மகளிர் உயர் நிலைப்பள்ளி (Presentation Convent, Kodaikanal), என்பது இந்தியாவின் தமிழ்நாட்டின், திண்டுக்கல் மாவட்டத்திலுள்ள, கொடைக்கானலில் அமைந்துள்ள ஒரு பள்ளி ஆகும்.
வரலாறு
சென்னைப் பிரசெண்டேசன் திருச்சபையைச் சார்ந்த சேவியர் தாயார் (Rev. Mother Xavier) 1915-ஆம் ஆண்டு கொடைகானலில் ஒரு பள்ளியை நிறுவுவதற்கு ஏற்ற இடத்தைத் தேடினார். கிளென் அருவிக்கு அருகில் அமைந்திருந்த ஒரு மலையுச்சியில் பள்ளியை நிறுவ ஏற்ற இடமாக கண்டார். அதன்படி கி. பி. 1916-ஆம் ஆண்டு ஏப்ரல் திங்களில் பிரசெண்டேசன் திருச்சபையைச் சார்ந்த கன்னியர்கள், 'ஹில் சைட்' என்ற அந்த இடத்தில் 17 மாணவியர்களைக் கொண்டு இப்பள்ளி துவக்கப்பட்டது. 1916-ஆம் ஆண்டு சூன் திங்கள் 16-ஆம் நாள் தற்போதுள்ள பள்ளிக் கட்டிடத்திற்குக் அடிக்கல் நடத்தப்பட்டது. கட்டிட வேலை முடிந்ததும் கி. பி. 1917-ஆம் ஆண்டு பெப்ருவரித் திங்களில், பள்ளி புதிய கட்டிடத்திற்கு மாற்றப்பட்டது. பள்ளியில் ஒரு கிருத்தவக் கோவிலும் அமைக்கப்பட்டது. அக்கோவில் காலையில் வழிபாட்டுக்குரிய இடமாகவும், மாலையில் பள்ளியாகவும் பயன்படுத்தப்பட்டது. கி. பி. 1916-ஆம் ஆண்டு நடுநிலைப்பள்ளியாகத் துவங்கிய இது கி. பி. 1919-ஆம் ஆண்டு உயர் நிலைப்பள்ளியாக மாறியது. கி. பி. 1920- ஆம் ஆண்டு கோடைக்கானலுக்கு வந்த வெலிங்க்டன் சீமாட்டி, இப்பள்ளிக்கான இரட்டை மாடிக் கட்டிடம் ஒன்றுக்குக் கால்கோள் இட்டார். ஒரு இலட்சம் ரூபாய் செலவில் இக்கட்டிடம் கட்டப்பட்டது. 'கிண்டர் கார்டன்' வகுப்பிலிருந்து, சீனியர் கேம்பிரிட்ஜ் வகுப்பு வரை, இக்கட்டிடத்தில் நடைபெற்றன.
மாணவிகளுக்கு பள்ளியிறுதி வகுப்புவரை கற்பிக்கபடுவதோடு, டிரினிடி கல்லூரி இசைத் தேர்வுக்கும் பயிற்சி பெறுகின்றனர். கோடை நாட்களில் இப்பள்ளியில் நடைபெறும் ஆண்டு விழா குறிப்பிடத்தக்கது.
குறிப்புகள்
பகுப்பு:கொடைக்கானல் பகுப்பு:திண்டுக்கல் மாவட்டத்திலுள்ள தனியார் பள்ளிகள்
உத்தமபாளையம் வருவாய்க் கோட்டம்
தேனி மாவட்டம் இரண்டு வருவாய்க் கோட்டங்களாகப் பிரிக்கப்பட்டுள்ளது. அதில் உத்தமபாளையம் வருவாய்க் கோட்டமும் ஒன்று. இந்த வருவாய்க் கோட்டத்தின் கீழ் உத்தமபாளையம் வட்டம் மற்றும் போடிநாயக்கனூர் வட்டம் ஆகிய இரு வட்டப்பகுதிகள் (தாலுகாக்கள்) இடம் பெற்றுள்ளன.
பகுப்பு: தேனி மாவட்டம்
லங்கர் (சீக்கியம்)
லங்கர் (Langar ਲੰਗਰ, लंगर), சீக்கிய சமய வழிபாட்டுத் தலமான குருத்துவாராக்களில் வழிபட வருபவர்களுக்கு சாதி, சமய வேறுபாடுன்றி இலவசமாக சைவ மற்றும் நனிசைவ உணவு வழங்கும் சமையல் கூடமாகும். லங்கரில் உணவு தயாரிக்கவும், பக்தர்களுக்கு உணவு பரிமாறவும், நீர் வழங்கவும் தன்னார்வ சீக்கிய ஆண், பெண் தொண்டர்கள்  முன் வருகின்றனர்.
சீக்கிய பண்டிகை நாட்களில் குருத்துவராக்களில் கூட்டம் கூடுவதால், திறந்த வெளி லங்கர்கள் அமைக்கப்படுகிறது.
வரலாறு
சாதி, சமய, இனம், மொழி, சமுக வேறுபாடுகளைக் களையும் பொருட்டு, சீக்கிய சமயத்தின் நிறுவனரான குருநானக் லங்கர் எனும் பொதுச் சமயலறை அல்லது சமபந்தி விருந்து எனும் திட்டத்தை சீக்கிய சமயத்தில் கொண்டு வந்தார். பின்னர் மூன்றாம் சீக்கிய குரு அமர்தாஸ் லங்கர் திட்டத்தை அனைத்து குருத்துவராக்களில் கொண்டு வந்தார்.
வெளி இணைப்புகள்
பகுப்பு:சீக்கியம் பகுப்பு:இந்திய உணவுகள்
மண்டலக்கோட்டை
அரசியல்
இது பாராளுமன்றத் தேர்தலுக்கு தஞ்சாவூர் மக்களவைத் தொகுதியிலும், தமிழக சட்டமன்றத் தேர்தலுக்கு ஒரத்தநாடு சட்டமன்றத் தொகுதியிலும் சேர்க்கப்பட்டுள்ளது.
ஆதாரங்கள்
பகுப்பு:தஞ்சாவூர் மாவட்டத்திலுள்ள கிராமங்கள்
பீம்தத்தா
பீம்தத்தா (மகேந்திரநகர்) (Bhimdatta ) நேபாள நாட்டின் மாநில எண் 7ல் உள்ள கஞ்சன்பூர் மாவட்டத்தின் தலைமையிட நகரமும், நகராட்சியும் ஆகும். முன்னர் இந்நகரத்தை மகேந்திரநகர் என்று அழைக்கப்பட்டது. இந்நகரம் இந்தியாவின் உத்தரப் பிரதேச மாநிலம்- நேபாள பன்னாட்டு எல்லையிலிருந்து 5 கிலோ மீட்டர் தொலைவில், மகாகாளி ஆற்றின் கரையில் உள்ளது.
மேற்கோள்கள்
பகுப்பு:நேபாள நகரங்கள்
ஆந்திரூ கிளாடி தெ லா செரூ குரோம்மெலின்
ஆந்திரூ கிளாடி தெ லா செரூ குரோம்மெலின் (Andrew Claude de la Cherois Crommelin) (6 பிப்ரவரி 1865 – 20 செப்டம்பர் 1939) பிரெஞ்சு உகுனாத் இன வானியலாளர் ஆவார். இவர் அயர்லாந்து நாட்டு ஆண்டிரிம் கவுண்டியில் உள்ள குழ்செந்துன் எனுமிட்த்தில் பிறந்தார். இவர் இங்கிலாந்தில் மார்ல்பரோ கல்லூரியிலும் டிரினிட்டி கல்லூரியிலும் கல்வி கற்றார். இவர் சில கால்ம் இலான்சிங் கல்லூரியில் கல்வி பயிற்றுவித்தார். பிறகு இவர் 1891 அம் ஆண்டில் அரசு(இராயல்) கிரீன்விச் வான்காணகத்தில் நிலையான வேலையில் சேர்ந்தார். இவர்1888 ஆம் ஆண்டில் அரசு வானியல் கழகத்தில் சேர்ந்தார். இவர் 1929 இலிருந்து 1931 வரை அரசு வானியல் கழகத்தின் தலைவராகத் திகழ்ந்தார். இவர் 1895 ஆம் ஆண்டில் வானியல் கழகத்தில் சேர்ந்து 1904 இலிருந்து 1906 வரை அதன் தலைவராகவும் விளங்கினார். இவர் அக்கழக வால்வெள்ளிப் பிரிவை 1898 இலிருந்து 1901 வரையிலும் பின்னர், 1907 இலிருந்து 1938 வரியிலும் இயக்கிவந்தார்.
குரோம்மெலின் பல சூரிய ஒளிமறைப்புத் தேட்டங்களில் கலந்துகொண்டுள்ளார். அவற்றுள் 1896, 1900, 1905 ஆகிய ஆண்டுகளில் நிகழ்ந்த சூரிய ஒளிமறைப்புகள் அடங்கும். இவர் 1919 ஆம் ஆண்டைய சூரிய ஒளிமறைப்புக்காக பிரேசிலில் உள்ள சோபிரல் நகருக்குச் சென்று, ஒளிமறைப்பால் சூரிய ஈர்ப்புப் புலம் உருவாக்கிய ஒளிவிலக்கத்தை அளந்தார். இந்த நோக்கீடுகளின் முடிவுகள் ஆல்பெர்ட் அய்ன்சுட்டீன் 1916 ஆம் ஆண்டில் முன்மொழிந்த பொதுச் சார்பியல் கோட்பாட்டை உறுதிபடுத்தின.
குரோம்மெலினும் பிளிப் எர்பெர்ட் கோவெலும் 1910 ஆம் ஆண்டில் மேற்கொண்ட ஆல்லே வால்வெள்ளி ஆய்வுகளுக்காக ப்ரெஞ்சு வானியல் கழகம் பிரிக்சு யூல்சு ஜான்சென் விருதை வழங்கியது. இதே ஆய்வுக்காக அவர்கள் இருவரும்செருமனி வானியல் கழகத்தில் இருந்து இலிண்டர்மன் பரிசையும் பெற்றனர்.
குரோம்மெலின் 1914 ஆம் ஆண்டில் “விண்மீன் உலகம்“ எனும் வானியலுக்கான அறிமுக நூலொன்றை வெளியிட்டார்.
இவருக்க நான்கு குழந்தைகள் உண்டு. இவர்களில் இருவர் 1933 அம் ஆண்டில் என்னர்டேல், தூண் பாறையை ஏறும்போது ஏதத்தில் இறந்துள்ளனர். தெ லா செரோ கால்வழி குரோம்மெலின் மகள் ஆந்திரினா வழியாக தொடரலானது. மே குரோம்மெலின் எனும் எழுத்தாளர் ஆந்திரூசு வழி வந்த ஒன்றுவிட்ட உடன்பிறப்புகளில் ஒருவர் ஆவார்.
வால்வெள்ளி வல்லுனரான இவர் தன் வட்டணைகளுக்கான கணக்கீடுகளால் முன்பு தவறாக இனங்கண்ட பின்வரும் மூன்று வால்வெள்ளிகளுமே ஒரே ஒற்றைப் பருவமுறை இயக்க வால்வெள்ளியே என நிறுவினார். வால்வெள்ளி பொன்சு 1818 II, வால்வெள்ளி கோகியா-வின்னெக்கே 1873 VII, வால்வெள்ளி 37பி/போர்பெசு 1928 III, 1929. இதை "Comet Pons-Coggia-Winnecke-Forbes" எனப் பெயரிடப்பட்டது. பிறகு 1948 இல், இவர் இறந்ததும் அந்த வால்வெள்ளி இவரது பெயரால் பெயரிடப்பட்டது (இப்போது இது, 27பி/குரோம்மெலின்). இந்தப் பெயரிடல் வால்வெள்ளி என்கே போன்றதெனலாம். அது கண்டுபிடித்த பலரது பெயரால் வழங்கப்படாமல்,  அதன் வட்டணையைத் தீர்மானித்தவரது பெயரால் வழங்கப்படுகிறது. குரோம்மெலினும் மேரி பிராக்டரும் 1937 ஆம் ஆண்டில் "வானியலில் வால்வெள்ளிகள்: அவற்றின் தன்மையும் தோற்ரமும் இடமும்” எனும் வால்வெள்ளி பற்றிய நூலை வெளியிட்டனர்.
மேற்கோள்கள்
பகுப்பு:1865 பிறப்புகள் பகுப்பு:1939 இறப்புகள் பகுப்பு:பிரித்தானிய வானியலாளர்கள் பகுப்பு:அயர்லாந்து வானியலாளர்கள்
பெரியண்ணா
பெரியண்ணா 1999 ஆம் ஆண்டு வெளிவந்த தமிழ்த் திரைப்படமாகும். எஸ். ஏ. சந்திரசேகர் இயக்கத்தில் விஜயகாந்த் மற்றும் சூர்யா முதன்மை கதாபாத்திரத்தில் நடித்திருந்தனர். மீனா மற்றும் மானஸா துணை கதாபாத்திரத்தில் நடித்திருந்தனர். அறிமுக இசையமைப்பாளர் பரணி இசையமைத்துள்ளார். 1999ம் ஆண்டு 14ம் தேதி வெளியான இப்படம் எதிர்மறை விமர்சனம் பெற்று வணீகரீதியாகவும் தோல்வியடைந்தது.
தயாரிப்பு
எஸ். ஏ. சந்திரசேகர் முதலில் விஜயகாந்துடன் இணைந்து விஜயை நடிக்கவைக்க இக்கதையை உருவாக்கினார் பின்னர் அது படமாக்க முடியாமல் போனது. பின்பு 1998 ம் ஆண்டு தொடங்கும்போது விஜய் பிஸியானதால் அவருடைய கதாபாத்திரத்திற்கு சூர்யாவை தேர்ந்தெடுத்து விஜயகாந்துடன் இணைந்து நடிக்கவைத்தார். நடிகை ரோஜாதான் முதலில் கதாநாயகியாக அணுகி பின்பு மீனாவிற்கு அந்த வாய்ப்பு கிடைத்தது. நடிகை ஈஸ்வரி ராவின் தங்கையான மானஸா இன்னொரு கதாநாயாகியாக கங்கா பாத்திரத்தில் நடித்தார், இவர் காக்கை சிறகினிலே படம் மூலம் பிரபலமானவர்.
வெளியீடு
பெரியண்ணா திரைப்படம் சராசரி வசூலை பெற்றது.
மேற்கோள்கள்
பகுப்பு:1999 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:மீனா நடித்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:சூர்யா நடித்துள்ள திரைப்படங்கள் பகுப்பு:மணிவண்ணன் நடித்த திரைப்படங்கள் பகுப்பு:பரணி இசையமைத்த திரைப்படங்கள் பகுப்பு:எஸ். எஸ். சந்திரன் நடித்த திரைப்படங்கள் பகுப்பு:வினு சக்ரவர்த்தி நடித்த தமிழ்த் திரைப்படங்கள்
பாக்கு நீரிணை கடற்பரப்பில் எல்லை தாண்டிய மீனவர் விவகாரம்
பாக்கு நீரிணை கடற்பரப்பில் எல்லை தாண்டிய மீனவர் விவகாரம் அண்மைக்காலமாக பலராலும் பேசப்படும் ஒரு விடயமாக பாக்குநீரினை பிரதேசத்தில் இலங்கை மீனவர்களும் இந்தியமீனவர்களும் அத்துமீறி மீன்பிடியில் ஈடுபடுவதை அறியமுடிகின்றது. இதன் காரணமாக மோதல்களும் சிறைப்பிடிப்புக்களும் உயிர் ஆபத்துக்களும் என மீனவ விவகாரங்கள் ஊடகங்களை ஈர்த்துள்ளது. ஆரம்பத்தில் காலணித்துவ பேரரசுகளின் வருகையுடன் கடல்பரப்பு கூறுபோட்டு எல்லை பிரிக்கப்பட்டது. முதலாளித்துவ முறையிலான மீன்பிடி உற்பத்தி முறைகளும் புகுத்தப்பட்டன. 1960 மற்றும் 1970 களின் அபிவிருத்தி திட்டங்கள் விவசாயத்தினை பசுமைப்புரட்சியின் ஊடாகவும் கடல்தொழிலினை நீலப்புரட்சியின் ஊடாகவும் அதிக இலாபத்தை தரும் வழிமுறைகளாக மாற்றின. குறிப்பாக கடலில் நிலத்தடி இழுவைப்படகு முறையிலான தொழில்நுட்பமானது அதிகளவு மீன்களை பிடிக்க பயன்பட்டாலும் மாறாக சூழலியல் ரீதியான பாதிப்புக்களையும் பிறநாட்டுக் கடற்பரப்புக்குள் அத்துமீறியும் வளங்களை சூறையாடல் வன்முறையான மோதல்களை ஏற்படுத்தல் போன்ற செயன்முறைகளையும் ஏற்பட்ட வண்ணமே இருக்கின்றது. பாக்குநீரிணை கடற்பரப்பிற்குள் எல்லை தாண்டி செல்கின்ற இலங்கை வடபகுதி மீனவர்களும் இந்திய தென்பகுதி மீனவர்களும் நாளுக்கு நாள் முரன்பாடுகளை ஏற்படுத்தி கொண்டே இருக்கின்றனர். இக்கட்டுரையானது பாக்குநீரினையின் புவியியற்பின்னனி வரலாற்றுப்பின்னனி பாக்குநீரிணைப் பகுதியில் மேற்கொள்ளப்படும் இருநாட்டு மீனவர்களுடைய மீன்பிடிச்செயன்முறை எல்லை தான்டி அத்துமீறிய மீன்பிடியால் ஏற்படுகின்ற சமூக பொருளாதார தாக்கம் என்பவற்றுடன் பிரச்சனைக்கான தீர்வு நடவடிக்கையினையும் ஆராய்வதனை நோக்கமாக கொண்டுள்ளது.
பாக்குநீரிணை புவியியல் பின்னணி
பாக்குநீரிணையானது அண்ணளவாக வடஅகலக்கோடு 9 30 00 வரையும் கிழக்குநெடுங்கோடு 79 15 வரையும் காணப்படுகின்றது. இது இலங்கையையும் இந்தியாவையும் பிரிக்கும் நீரினையாகும். மேட்டுப்பாங்கான ஆதாம்பாலம் இதனை மன்னார் வளைகுடாவில் இருந்து பிரிக்கின்றது. இது 53மஅ – 80மஅ அகலமுடையது. இந்த நீரினைக்கு மதராசு மாகாணத்தின் ஆளுனராக இருந்த சர். இராபட்பாக் என்பவரின் பெயர் சூட்டப்பட்டுள்ளது. இப்பகுதி கடல்வளம் நிறைந்து காணப்படுவதற்கான சமுத்திரச்சூழலையும் சிறப்பாக கொண்டுள்ளது. ஆழம் குறைவான அகன்ற கண்டத்திட்டுக்களையும் சேறும் மணலும் கலற்த அடித்தளங்களும் இடையிடையே முருகைக்கற்கள் என்பவற்றையும் கொண்டுள்ளது. இலங்கை இந்திய நிலத்திணிவுகளுக்கு இடையில் அமைந்துள்ளதால் பருவப்பெயர்ச்சிக்காற்றினால் பெரிதும் பாதிப்படைவதில்லை மேலும் இருநாட்டு நதிகளும் இப்பகுதிகளில் கலப்பதனால் மீனிற்கு வளமான பிளாந்தன்களை காவி வருவதுடன் அடையல்களும் படியவிடப்படுகின்றன. மீனினங்கள் வாழ்வதற்கேற்ப உவப்பான தன்மையினையும் வழங்குகின்றது. குறிப்பாக இந்தியாவின் வைகை ஆறு கங்கை கழிமுகம் என்பவற்றை குறிப்பிடவாம் கங்கைக்கழிமுகமானது பத்மா ஆறு உள்ளிட்ட பல கிளையாறுகள் ஒன்றினைந்து கங்கைக்கழிமுத்தில் கலக்கின்றது. மன்னார் தீவு ஆதாம் பாலம் பாம்பன் தீவு என்பன பாரம்பரிய நீர்ப்பரப்புபகுதியினை ஒரு கூறாக பிரிக்கின்றது. அந்த நீர்ப்பரப்பில் பாக்குநீரினைப்பகுதியே மிக ஒடுங்கிய கடற்பரப்பாக காணப்படுகின்றது. இவ் புவியிpயல் ரீதியான அமைப்பானது தமிழ்நாட்டு கரையோரத்தினதும் இலங்கையின் வடபகுதிக்கரையோரத்தின் வரலாற்றினை யும் பொருளாதாரத்தையும் பண்பாட்டையும் ஆழமாகக் பாதிக்கின்றது. இதன்காரணமாக இருநாடுகளுக்கு இடையேயும் நிர்வாக மற்றும் பாதுகாப்பு தொடர்பான பிரச்சனைகளையும் தோற்றுவித்துள்ளது. 9ஆஆழமும் குறைந்தளவிலான நீரலைகளும் ஒப்பீட்டளவில் ஆழமற்ற அமைதியான குடாவாக காணப்படுகின்றது. பாக்குக்குடா பருவகால உணவுகாவிச் செல்லும் நீரோட்டங்ளினாலும் சிறந்த மீன்வளம் இறால் களம் மற்றும் முத்துக்குளம் என்பவற்றாலும் முக்கியமானதனக காணப்படுகின்றது. இவ்வாறு பாக்குநீரினைப்பகுதியானது வளவாய்ப்பினைக் கொண்டு காணப்படுகின்றது. இதன் மீனின செழிப்புக்கு புவியியல் ரீதியிலான அடைவிடம் முக்கியத்துவம் பெறுகின்றது.
பாக்கு நீரிணை வரலாற்றுப்பின்னணி
விஞ்ஞானத் தொழில்நுட்பப் புரட்சியின் விளைவாக இயற்கை வளங்களை பயன்படுத்த புதிய தொழில்நுட்ப முறைகளும் கருவிகளும் என பரவலான வாய்ப்புக்கள் அதிகரித்தது. இதன் தாக்கம் கடலடியின் கீழ் பெருகியுள்ள வளங்களை வெளிக்கொணர்ந்து பயன்படுத்தும் நிலை பெருகியுள்ளது. இதனையடுத்து கடல்களிலும் இருந்து கிடைக்கும் பொருட்களின் தேவை அதிகரித்து வரும் சனத்தொகைக்கு ஏற்ப பெருகியுள்ளது. எனவே கடல்கள் மீது அரசுக்குள்ளான அக்கறையும் பெருகியுள்ளது. முன்னர் சர்வதேச கடல் பிரச்சனைகள் குறுகிய முக்கியத்துவமுடையனவாக இருந்தன. புpன்னர் நீலப்புரட்சியின் விளைவாக கடல்களில் அக்கறையுள்ள அரசுகளின் எண்ணிக்கையை பெருக்கியுள்ளது. இதனால் எல்லோருக்கும் எட்டக்கூடிய கடல்கள் பல கரையோர அரசுகளின் முரன்பாடுகள் சர்ச்சைக்குள்ளாகியுள்ளன. இதன் விளைவாக சர்வதேச கடற்சட்டம் உருவாகியது. இரண்டாம் உலகமகா யுத்தத்தை தொடர்ந்து சர்வதேச கடல்சட்டத்தின் முக்கிய கருத்து நிலைகள் ஜக்கிய நாடுகள் சபையின் மேற்பார்வையின் கீழ் மறுபரிசீலனை செய்யப்பட்டது. இதனூடாக பல்வேறு சட்டப்பிரச்சனைகளும் ஆராயப்பட்டது. தொடர்ந்து 1982 இல் மூன்றாம் அமர்வில் இயற்கை வளங்களையும் அதனை எப்படி பயன்படுத்துவது சம்பந்தமான விதிமுறைகளையும் முன்வைக்கப்பட்டது இந்த உடன்படிக்கை இன்றைய கடல் சட்டத்தின் ஆவணரீதியான வெளிப்பாடாகும்.
இலங்கையை பொறுத்தவரை வடக்கு வடமேற்கு பகுதிகளில் இந்தியாவிற்கு இடைப்பட்ட கடற்பரப்பில் எல்லைகள் வேறுபட்ட இயல்புகள் கொண்டனவாக காணப்படுகின்றது. இங்கு குறுகிய கடற்பரப்பு காணப்படுவதனால் ஆகும் ஆரம்பத்தில் ஆட்புல எல்லை மூன்று மைல்களாகவும் பின்னர் ஆறு மைல்களாகவும் இருந்தபோது இலங்கை இந்திய கடலோர எல்லைகளில் பிரச்சனை எழவில்லை பின்னர் ஆள்புல எல்லையை 12 மைல்களாகவும் விஸ்தரித்தபோது குறுகிய பாக்குநீரிணை பகுதிகளின் இடைவெளி 24 மைல்களுக்கு குறைவாக இருந்தமையினால் இவ் எல்லைக்கோடு ஒன்றின் மேல் ஒன்று மேற்படியும் நிலை தோன்றியது. இதனால் அகல நெடுங்கோடுகள் அடிப்படையில் இலங்கை இந்திய கடலோர எல்லைகள் வகுக்கப்பட்டன.
1974 இல் பாக்கு நீரினை வரையும் 1976 இல் மன்னார் வங்காள விரிகுடா கடற்பரப்பிலும் எல்லைகள் வரைய ஒரு ஒப்பந்தங்கள் செய்யப்பட்டது. இவ் ஒப்பந்தங்கள் மூலம் அதுவரை காலமும் சர்ச்சைக்குரியதாக காணப்பட்ட கச்சதீவுப்பகுதிகள் இலங்கையின் வசமானது. 1983 இல் இலங்கையின் வடபகுதியில் ஏற்பட்ட இனக்கலவரத்தை தொடர்ந்து இலங்கை அரசினால் பாதுகாப்பு கருதி இராணுவ நடவடிக்கை பலப்படுத்தியமை தொடர்ந்து கச்சதீவு பிராந்தியம் அமைதியற்று காணப்படுகின்றது. அப்போது ஜெயவர்த்தன அரசினால் இலங்கை அரசு கடல்வலய எல்லை பாதுகாப்புச்சட்டத்தின் பிரகாரம் காவல் வலய எல்லை ஒன்றினை பிரகடனம் செய்தது. எனினும் இதனைப் பொருட்படுத்தாது பல தழிழ் நாட்டு மீனவர்களை அத்துமீறி மீன்பிடியால் ஈடுபட்டு கடற்கடையினரின் தாக்குதலுக்கு இலக்காகி உயிரிழந்தனர். இதனால் அகில இந்திய ரீதியில் ஒப்பந்த நிபந்தனைகளை இலங்கை மீறியது. ஏனக்கூறி ஆர்ப்பாட்டங்கள் செய்தன. இதன் விளைவாக எல்லை மீறிய மீன்பிடி மீன்டும் அரங்கேறியது.
1985இலும் 1993இலும் இலங்கை அரசு மேற்கொன்ட கடல்வலய தடைச்சட்டம் காரணமாக இருபகுதியையும் சேர்ந்த பெரும் தொகையான மக்கள் தமது தொழில்வாய்ப்பினை இழந்தனர். இலங்கையில் ஏற்பட்ட உள்நாட்டு யுத்தம் வடபகுதி மீனவர்களை முடக்கிப்போட்டது. பின்னர் யுத்தம் முடிவடைந்ததை தொடர்ந்து இலங்கை வடபகுதி மீனர்கள் சுதந்திரமாக மீன்பிடியில் ஈடுபடமுடியவில்லை. இது தொடர் பிரச்சனையாகவே இன்றும் உள்ளது.
பாக்கு நீரிணையில் மீன்பிடிச் செயன்முறை
பாக்குநீரிணையில் மேற்கொள்ளப்படும் மீன்பிடிச்செயன்முறை என்று நோக்கும் போது இந்திய தென்பகுதி மீனவர்கள் வர்த்தக ரீதியான மீன்பிடித்தல் முறையான றோலர் வள்ளம் இழுவைப்படகு டைனமேற் என்பன அதிகரித்து வரும் அதேவேளை வடஇலங்கை மீனவர்கள் பாரம்பரிய முறையிலான மீன்பிடித்தல் இன்னமும் இருந்து வருகின்றது. இதன் காரணமாக இழுவைப்படகுகள் மூலமான அத்துமீறல்கள் வட இலங்கைப்பகுதிக்குள் மீனவர்களுக்குவாழ்வாதார இழப்புக்களை ஏற்படுத்தும் அதேவேளை தமிழ்நாட்டு வர்த்தக ரீதியிலான மீன்பிடித்தொழில் அதிக வருவாயை ஏற்படுத்துகின்றது. வடபகுதி இலங்கை மீனவர்கள் 18- 23 இடி நீளமான பைபர் படகுகளும் மோட்டார் படகுகளுமே அதிகளவு பயன்னடுத்துகின்றனர் மற்றும் கட்டுமரம் வள்ளம் ஜம்பதிற்கும் குறைந்த குதிரைச்சக்தியுள்ள படகுகள் படுப்புவலைகள் இறால்கூடுகள் கரைவலைகள் வீச்சுவலைகள் நீள்வரிகைத்தூன்டில்கள் போன்ற மரபுவழியிலான உபகரணங்கள் பயன்படுத்தப்படும் அதேவேளை தென்பகுதி மீனவர்கள் பாரிய றொலர்கள் இழுவைப்படகுகள் போன்ற கடல் வழங்களை பாதிக்கும் மீன்பிடி உபகரணங்களை பயன்படுத்துவதனால் கடல் அடித்தளம் வரையாகக் காணப்படும். மீனவளங்களையும் முருகைக்கற்பாறைகளையும் சேதமடையச் செய்வதுடன் மீன் இனக்கப்பெருக்கத்தின் சாதகமற்ற தன்மையினை ஏற்படுத்துகின்றது. இது சமத்திர சூழல் தொகுதியினை அச்சுறுத்துவதாகக் காணப்படுகிறது. இத்துடன் அரசாங்கத்தினால் தடை செய்யப்பட்ட மீன்பிடி முறையான டைனமற்றைப் பயன்படுத்தி மீன்பிடித்தல் உலோகக் கம்பிகள் கொண்டு தயரிக்கப்பட்ட அகல சிறகு வலைகள், சுருக்கு வலைகள்,தங்கூசிவலைகள் போன்றவற்றை வகைதொகுதியின்றி சட்டவிரோதமாக பயன் படுத்துவதனால் வட பகுதி மீன்வளம் சூறையாடப்படுகின்றது. ஆரம்பத்தில் நெடுந்தீவு பாக்குநீரினை கடல் பரப்புக்களில் தான் இந்திய மீனவர்களின் ஊடுறுவல் காணப்படுகிறது. இன்று மன்னார் குடாவின் தென்பகுதியில் உள்ள கடல் பரப்புக்களில் இந்திய மினவர்களின் அத்துமீறல் அதிகளவு இழுவைப் படகு மட்டுமல்லாமல் பெரிய படகுகளில் வந்து மிகவும் நீளமாகத் தடை செய்யப்பட்ட தங்கூசி வலைகளை சுமார் 7மஅ அப்பால் உள்ள மன்னார் வங்கால கிராமத்தில் தங்கியிருந்து வலைகளைப் பாவித்து அங்குள்ள மீன்வளத்தை சூரையாடிச் செல்கின்றனர். ஒட்டு மொத்தமாக மன்னார் வளைகுடா முழுவதும் வாரத்தில் மூன்று நாட்கள் இந்த மீனவர்களின் கட்டுப்பாட்டில் தான் காணப்படுகிறது.
எல்லையைத்தாண்டல் பிரச்சனையின் தாக்கம்
பாக்கு நிரினைக் கடல்பிராந்தியத்துக்கு ஒரு சமாதான சக வாழ்வுப் பாரம்பரியம் இருந்து வந்துள்ளது. எனினும் பிற்பட்ட கால இந்திய மீனவர்கள் அத்துமீறி மீன்பிடியில் ஈடுபடுவதைத் தொட்ந்து வட பகுதி மீனவர்கள் பெரிதும் பாதிக்கத் தொடங்கினார்கள் இலங்கைக் கடற்பரப்பில் சட்டவிரோதமாக தமிழ்நாட்டு இழுவைப் படகுகள் மீன்பிடிப்பதால் ஒவ்வொரு கிழமையும் மூன்று நாட்களுக்கு மீன்பிடிப்பதில் இருந்து 50 000 வரையிலான மீனவர்கள் தடுக்கப்படுகின்றன. இச்சட்ட விரோத மீன்பிடியால் மீனவர்கள் ஒவ்வொரு ஆண்டும் 200 000 – 400 000 வரை வருமாணத்தை இழக்கின்றனர். மீன்பிடித்தலையே நம்பி அன்றாட வாழ்க்கையைக் கொண்டு நடாத்தும் வட பகுதி மீனவர்களின் வாழ்க்கை நிலை பாதிப்பை எதிர்கொள்கிறது. இலங்கையில் சிவில் யுத்தத்துக்குப் முன்னர் வடமாகாணமீன்பிடித் துறை மிகவும் வளர்ச்சியடைந்து காணப்பட்டது. 1982ம் ஆண்டு இலங்கையில் பிடிக்கப்பட்ட மொத்த மீன்களில் 25மூ யாழ்மாவட்டத்தில் மாத்திரம் பிடிக்கப்பட்டது இந்தியா அமைதிப்படை வருகை மற்றும் 2002 -2006 வரை காலப்பகுதிகளில் யுத்த நிறுத்தம் போன்ற இரு இடைவெளிகளைத் தவிர மற்றைய காலப்பகுதிகளில் வடபகுதி மீன் உற்பத்தி பூச்சியமாகவே காணப்பட்டது.
எல்லையைத் தாண்டல் பிரச்சனைக்குத் தீர்வுகள்
இலங்கை கடற்படையினரும் இந்தியக் கடற்படையினரும் இணைந்து எல்லை ஓரப் பாதுகாப்பினை பலப்படுத்தி ரோந்துகளை மேற்கொண்டு எல்லை தாண்டிவரும் பிரச்சனைகளை தவிர்க்க முடியும். இருநாட்டுக் கடற்படையினரும் எல்லை தான்டிவரும் சட்ட ரீதியான நடவெடிக்கைகளை மேற்கொள்வதுடன் மீனவர்களை துண்புறுத்தலுக்கு உட்படுத்தாது தொடர்ச்சியான பாதுகாப்பினைப் பலப்படுத்தி எல்லை தாண்டிவரும் மீனவர் பிரச்சனையை தடுப்பதன் ஊடாக அப்பிரச்சனைக்கு தீர்வு காணமுடியும்.
முடிவுரை
இலங்கை இந்திய மீனவர்கள் பாக்குநீரினைப்பகுதியில் மீன்பிடியில் ஈடுபடும் போது இலங்கையின் எல்லைப்பகுதிக்குள் இந்திய மீனவர்களின் அத்துமீறல் வடபகுதி மீனவர்களை அச்சுருத்தி வருகிறது. இவ்வாறான பிரச்சனைக்குத் தீர்வு காணப்பட்டாலே வடபகுதி மீனவர்களின் பொருளாதாரம் செழிப்படையும். இவ்வாறு செழிப்படைந்தால் மாத்திரமே இலங்கை தேசிய உற்பத்தியில் வளர்ச்சி பெறும் ஏனெனில் வடபகுதியில் இருந்து தான் வெளிநாட்டுக்கு ஏற்றுமதி செய்து அன்னிய செலவானியை சம்பாதிக்கின்றது. இறால், சிங்கறால், நண்டு,கணவாய் போன்றவையும் மீன்வகைகளும் உற்பத்தியாகின்றன. எனவே “இந்திய அரசு தென்னிந்திய மீனவர்களுக்கு ஆழ்கடலில் இழுவை மடி நிறுத்த மீன்பிடித்தலை முற்று முழுதாக நிறுத்தி துண்டில் வரிசை படுப்பு வலை என்பன பயன்படுத்தி மீன்பிடித்தளை ஊக்கிவிற்பதுடன் கிiயோர மீன்வளரப்பு முறைக்கு உதவுவதுடன் இந்திய மீனவர்கள் தமது வட பகுதி மற்றும் தென் பகுதிகளில் மீன்பிடித்தலைத் தடுக்க முடியும் இவ்வாறான செயற்பாடுகளை இந்திய தமிழக அரசு மேற்கொள்ளும்போது இலங்கை வட பகுதி மீனவர்கள் முறன்பாடற்ற மீன்பிடியில் ஈடுபடுவார்கள் எனவே எமது நாட்டு மீனவர்களின் பிரச்சனைக்கான தீர்வினைப் பெற்று மீனவர்களின் வாழ்க்கையை வழப்படுத்தும் பொறுப்பு இலங்கை அரசாங்கத்துக்கு உரியது இதனைக் கருத்திற் கொண்டு இலங்கை அரசு செயற்படுமானால் பாக்குநீரினைப் பகுதியில் எல்லை தாண்டும் பிரச்சினைக்கு தீர்வினை பெற முடிவதுடன் பொருளாதார முன்னேற்றத்தினையும் எட்ட முடியாது.
பகுப்பு:எல்லைத் தகராறுகள்
கமிகோ அணை
கமிகோ அணை (Kamigo Dam) சப்பான் நாட்டின் யமகட்டா மாகாணத்தில் அமைந்துள்ளது. கற்காரை புவியீர்ப்பு வகை அணையாக இந்த அணை கட்டப்பட்டுள்ளது. மின் உற்பத்தி செய்வதற்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 1810 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 100 எக்டேர்களாகும். 7660 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1961 ஆம் ஆண்டு தொடங்கி 1962 ஆம் ஆண்டு நிறைவடைந்தது.
பிரீத் (தொலைக்காட்சி தொடர்)
பிரீத் என்பது ஒரு இந்திய குற்ற நாடக திரில்லர் வலை தொலைக்காட்சி தொடர். இது அமேசான் வீடியோவில் 26 ஜனவரி 2018 அன்று திரையிடப்பட்டது. இது அமேசான் பிரைம் வீடியோவின் 2017 இன் இன்சைட் எட்ஜுக்குப் பிறகு இரண்டாவது இந்திய அசல் தொடராகும். இந்தத் தொடரில் ஆர்.மாதவன், அமித் சாத், ஹிருஷிகேஷ் ஜோஷி, சப்னா பப், அதர்வ விஸ்வகர்மா மற்றும் நீனா குல்கர்னி ஆகியோர் நடித்திருந்தனர். இத்தொடரின் தொடர்ச்சியாக அபிஷேக் பச்சன் நடித்த ப்ரீத்: இன்டூ தி ஷேடோஸ் என்பது வெளியானது. இதன் தொடர்ச்சி ஜூலை 10, 2020 இல் வெளியானது.
கதை
நுரையீரல் பாதிப்பால் உறுப்பு தானம் பெற காத்திருக்கும் மகனுக்காக கொலை செய்ய துணிகிறார் ஒரு தந்தை. இரண்டு கொலைகளை துப்பறியும் காவலருக்கு உறுப்பு தானத்திற்காகவே கொலை நடப்பது புரிகிறது. அந்தப் பட்டியலில் காவலரின் மனைவியும் இருக்கிறார். கொலையாளிக்கும் காவலருக்குமிடையே நடக்கும் ஆடுபுலி ஆட்டமே கதை.
அத்தியாயங்கள்
பிரீத் தொடர் எட்டு அத்தியாயங்களைக் கொண்டுள்ளது.
தொடரின் தொடர்ச்சி
அமித் சாத், அபிஷேக் பச்சன் மற்றும் நித்யா மேனன் ஆகியோர் நடித்த ப்ரீத்: இன்டூ தி ஷேடோஸ் என்ற தொடர் ஜூலை 10, 2020 அன்று பிரைம் வீடியோவில் திரையிடப்பட்டது.
வரவேற்பு
இந்துஸ்தான் டைம்ஸில் ரோஹன் நஹார் கூறுகையில், "மாதவன் மற்றும் அமேசான் இணைந்து தொலைக்காட்சியில் ஒற்றை வித்தியாசமான நிகழ்ச்சியை உருவாக்கியுள்ளனர், இது கெய்கோ ஹிகாஷினோவின் பிரபலமான நாவல்களில் ஒன்றின் தழுவல் போன்றது." என்றார்.
வெளி இணைப்புகள்
பகுப்பு:பரபரப்பூட்டும் தொலைக்காட்சி தொடர்கள் பகுப்பு:தமிழ் வலைத் தொடர்கள் பகுப்பு:இந்தித் தொலைக்காட்சி நிகழ்ச்சிகள் பகுப்பு:2018 இல் தொடங்கிய இந்தியத் தொலைக்காட்சி நிகழ்ச்சிகள்
வாலாஜாபாத் வட்டம்
வாலாஜாபாத் வட்டம் வாலாஜாபாத், தென்னேரி, மாகறல் எனும் 3 உள்வட்டங்களையும், 80 வருவாய் கிராமங்களையும் கொண்டுள்ளது.
ஒலிநூல்
ஒலிநூல் என்பது அச்சிடப்பட்ட ஒரு நூலை வாசித்துக் குரல்பதிவு செய்து வெளியிடப்படும் ஒலிப்பதிப்பு அல்லது எழுத்துருவம் பெற்றிடாத கதைகளைச் சொல்லி குரல்பதிவு செய்து வெளியிடப்படும் ஒலிப்பதிப்பு என்று பொருள்படும். தற்போதைய காலக்கட்டத்தில் ஒலிநூல் ஒரு பிரபலமான நூல் வடிவமாகக் கருதப்படுகிறது.
தயாரிப்பு
ஓர் ஒலிப்பதிவகத்தில் எழுத்துருவில் இருக்கும் கதையை வாசித்துப் பதிவு செய்தோ அல்லது பல்வேறு குரல் கலைஞர்களைக் கொண்டு அவர்களை இயக்குவதன் மூலம் குரல்வழி நாடகம் இயற்றிப் பதிவு செய்தோ ஒலிநூல்கள் உருவாக்கப்படுகின்றன.
தற்போதைய நவீனத் தொழில்நுட்பத்தைக் கொண்டு பலர் தங்கள் இல்லங்களிலேயே குரல்பதிவு செய்து ஒலிநூல்கள் வெளியிடுகின்றனர். தொழில் நிமித்த ஒலிபதிவகங்களில் தயாரிக்கப்படும் ஒலிநூல்கள் பதிவு செய்தமைக்குப் பிறகு, தொகுக்கப்பட்டுப் பிழைத் திருத்தமும் செய்யப்படுகின்றன.
மேற்கோள்கள்
பகுப்பு:ஊடக வடிவங்கள்
பெரியகுளம் வருவாய்க் கோட்டம்
தேனி மாவட்டம் இரண்டு வருவாய்க் கோட்டங்களாகப் பிரிக்கப்பட்டுள்ளது. அதில் பெரியகுளம் வருவாய்க் கோட்டமும் ஒன்று. இந்த வருவாய்க் கோட்டத்தின் கீழ் பெரியகுளம் வட்டம், தேனி வட்டம் மற்றும் ஆண்டிபட்டி வட்டம் ஆகிய மூன்று வட்டப்பகுதிகள் (தாலுகாக்கள்) இடம் பெற்றுள்ளன.
பகுப்பு: தேனி மாவட்டம்
ஆப்பிரிக்காவின் பெரு நதிகள்
ஆப்பிரிக்காவின் பெரு நதிகள் (சுவாகிலி - மாசிவா மாக்கு) என்பது வரிசையாக நதிகள் இணைந்து கிழக்கு ஆப்பிரிக்க பிளவு பகுதியில் காணப்படும் பிளவு பள்ளத்தாக்கு நதிகளின் ஒரு பாகத்தை உருவாக்குகிறது. இவற்றுள் பரப்பில் உலகின் மூன்றாவது பெரிய நன்னீர் ஏரியான விக்டோரியா ஏரி, ஆழத்திலும் கன அளவிலும் உலகின் இரண்டாவது பெரிய நன்னீர் ஏரியான டான்ஜானிகா ஏரி, பரப்பளவில் உலகின் எட்டாவது பெரிய நன்னீர் ஏரியான மாலாவி முதலியன அடங்கும். இவற்றின் மொத்த கன அளவு 31,000 கி. மீ ³ (1700 மில்லி கன அடி) ஆகும், இது பைக்கால் ஏரி அல்லது வட அமெரிக்க பெரு ஏரிகளை விட அதிகம் ஆகு‌ம். இது நமது கோளின் மேற்பரப்பில் உறையாத நீரின் 25% ஆகும். ஆப்பிரிக்காவின் பெரும் பிளவு ஏரிகள் முந்தைய அல்லது பழைய கால சுற்று சூழலின் தாயகமாகும். உலகின் மொத்த மீன் இனங்களில் 10% இங்கு வசிக்கின்றன. புருண்டி, காங்கோ சனநாயக குடியரசு, கென்யா, மாலவி, ருவாண்டா, டான்செனியா மற்றும் உகண்டா போன்ற நாடுகள் ஆப்பிரிக்க பெரு ஏரி பகுதியில் உள்ளன.
ஏரிகள் மற்றும் வடிநிலங்கள்
கீழ்கண்ட பகுதிகள், ஆப்பிரிக்க பெரு ஏரி பகுதியில் காணப்படும் வடிநிலப் பகுதிகளின் குழுவாக பிரிக்கப்பட்ட பட்டியலில் காணப்படுகிறது. ஆப்பிரிக்க பெரு ஏரி பகுதியில் காணப்படும், ஏரிகளுக்கும் கொடுக்கப்பட்ட பட்டியலுக்கும் வித்தியாசம் உள்ளது. ஒரு வேளை பிளவு பள்ளத்தாக்கின், க்யாகோ போன்ற சிறு நதிகள் குறிப்பாக அவைகள் வடிநிலத்தின் ஒரு பகுதியாக இருந்தால் கணக்கில் எடுத்துக் கொள்ளலாம்.
வெண் நைல் நதியில் கலக்கும் வடிகால் பகுதிகள்
● விக்டோரியா ஆறு ● ஆல்பர்ட் ஆறு ● எட்வர்டு ஆறு
காங்கோ நதியில் கலக்கும் வடிகால் பகுதிகள்.
● டாங்கணியாகோ ஆறு ● கிவு ஆறு
ஷைர் ஆற்றின் வழியாக ஸாம்பெஸியில் கலக்கும் வடிகால் பகுதி
● மால்வி ஆறு எண்டோர்ஹெயிக் வடிநிலம் (வரம்புக்கு உட்பட்ட பகுதி - தன்னில் வந்து சேரும் நீரை வெளியில் மற்ற நீர் தேக்கங்களுக்கு பாய விடாது) ● டர்கானோ ஆறு
ஆப்பிரிக்க பெரு ஏரி பகுதி
ஆப்பிரிக்க பெரு ஏரி பகுதியானது அதன் பெரும் ஏரியைச் சுற்றி அமைந்துள்ள நகரங்களால் ஆன பகுதியைக் குறிக்கும். இது புருண்டி, காங்கோ சனநாயக குடியரசு, கென்யா, மாலவி,ருவாண்டா டான்செனியா மற்றும் உகண்டா போன்ற நாடுகள் அமைந்ததாகும். பாண்டு சுவாகிலி மொழியே இங்கு அதிகம் பேசப்படுகிறது. மேலும் இம் மொழி இங்கு காணப்படும் நான்கு நாடுகளுக்கு தேசிய மொழி மற்றும் ஆட்சி மொழியாக உள்ளது. தான்சானியா, கென்யா, உகண்டா, ருவாண்டா மற்றும் காங்கோ சனநாயக குடியரசு நாடுகளில் இம் மொழியே பேசப்படுகிறது. அதிகப் படியான மக்கள் தொகை பெருக்கம் 107 மில்லியன் மக்கள் என்று கணக்கிடப்பட்டுள்ளது மற்றும் தேவைக்கு அதிகமான வேளாண்மை இவற்றால் இப்பகுதி சிறு சிறு நாடுகளாக கட்டமைககப்பட்டு உள்ளது. இவற்றில் மிகவும் வலிமை வாய்ந்த நாடுகள் ஆவன முடியாட்சி நடைபெறும் புகாண்டோ, புனியாரோ, ருவாண்டா மற்றும் புருண்டி ஆகும். வழக்கத்திற்கு மாறாக துணை சகாரா ஆப்பிரிக்காவில் பாரம்பரிய எல்லைகள் எல்லாம் காலனி ஆதிக்கத்தின் கீழ் பராமரிக்கப் பட்டு வருகிறது. காலனி ஆதிக்கத்திற்கு விருப்பமாய் இல்லாத முடியரசுகள் எல்லாம் உருவாக்க பட்ட தேசிய எல்லைகள் மூலம் பிரிக்கப்பட்டு உள்ளது அல்லது குறைந்த அளவு ஐரோப்பிய தாக்கம் உள்ளதாக கருதப்படும் நாடுகள் மீது காலனிகளுக்கு பிரியமான நாடுகள் ஆதிக்கம் செலுத்தி வருகின்றன. நைல் நதியின் தேடப்படும் மூலமாக இப்பகுதி உள்ளதால் ஐரோப்பியர்களின் ஆர்வத்தை தூண்டுவதாக இருந்து வந்துள்ளது. இங்கு வந்த ஐரோப்பியர்கள் கிறித்துவ சமய பரப்பும் குழுவினர் ஆகு‌ம் அவர்களால் அங்குள்ள மக்களை மாற்ற முடியவில்லை ஆனால் பின்னாட்களில் காலனி ஆதிக்கத்திற்கு வழி வகுத்தது. இவர்களின் வெளி உலகோடு கூடிய அதிகப் படியான தொடர்பு இங்குள்ள மனிதர்களுக்கும் விலங்குகளுக்கும் அழிவுக்குள்ளாக்கும் தொற்று நோய்கள் வந்தன. சுதந்திரத்திற்கு பின் இந்நாடு வள வாய்ப்புடைய உள்ளார்ந்த ஆற்றல் கொண்ட நாடாக அடையாளம் காணப்பட்டதால் இது அநேக உள்நாட்டு போர்களுக்கும் சண்டைகளுக்கும் இடமாக ஆனது. இதிலிருந்து தான்செனியா னாடு மட்டுமே தப்பியது. ஐக்கிய நாடுகளின் மனித உரிமைக் கழக புள்ளி விவர கணக்கின்படி காங்கோ நாட்டு அகதிகளை அதிக அளவில் வரவேற்றது தான்சானியா தான். அதிகம் பாதிக்கப் பட்ட பகுதிகள் மிக அதிக அளவில் வறுமையைச் சந்தித்தன.
வள்ளி (தெய்வம்)
வள்ளி என்வர் தமிழ் கடவுளான முருகனின் மனைவி ஆவார். முனிவனின் பார்வையால் பெண்மானின் வயிற்றில் குழந்தையாய்ப் பிறந்தவள் வள்ளி. குறவர்களால் கண்டெடுக்கப்பட்டு, அவர்கள் குல வழக்கப்படி தினைப்புனம் காத்து வந்த பொழுது முருகப்பெருமான் விருத்த வடிவில் வள்ளியம்மையை மணந்து கொண்டான்.
இவ்வாறு நடந்த இடம் கதிர்காமம் என்னும் இலங்கையின் தென்பால் அமைந்திருக்கும் திருத்தலமாகும். இதற்குச் சான்றாக இன்றும் வேட்டுவ முறைகளிலே இங்கு பூசை வழிபாடுகள் நடந்து வருகின்றன. வள்ளியம்மையாருக்கு தனிக் கோவிலும் அமைக்கப் பெற்றிருத்தலை காணலாம்
தமிழ் கலாச்சாரத்திலே மாமன் மகளை மணம்புரியும் வழக்கம்